Hetimet në Kongres lidhur me bisedën e z. Trump me homologun ukrainas
Cilat janë hapat e ardhshëm për hetimet në Kongres, pas dëshmisë së drejtorit në detyrë të Zbulimit Kombëtar?
Drejtori në detyrë i Zbulimit Kombëtar, Joseph Maguire u tha ligjvënësve amerikanë të enjten se ai veproi në mënyrë të ligjshme kur fillimisht bllokoi publikimin e një raporti të një informatori tani në qendër të një hetimi për fillimin e procedurave të shkarkimit të presidentit. Dëshmia e zotit Maguire erdhi ndërsa teksti i ankesës së informatorit që përshkruan shqetësimet se presidenti Trump kërkoi ndihmën e presidentit ukrainas Volodymyr Zelensky në një bisedë telefonike për të hetuar një rival politik u bë publik. Por cilët janë hapat e ardhshëm për hetimet në Kongres. Pyetje të reja për presidentin Trump, ndërsa publiku amerikan pati rastin të shohë ankesën e informatorit, ku përshkruhen një numër shqetësimesh për telefonatën e presidentit Trump me zotin Zelensky, përfshirë akuzat se zyrtarë të Shtëpisë së Bardhë mbuluan detajet. tha kryetarja e Dhomës së Përfaqësuesve Nancy Pelosi. Demokratët e Dhomës së Përfaqësuesve kishin kërcënuar ta çonin në gjykatë zyrtarin më të lartë të izbulimit në vend për të marrë ankesën e informatorit. tha kreu i Komisionit të Zbulimit Adam Schiff. Maguire tha se kishte respektuar të drejtat ligjore të presidencës në një situatë të pashembullt. Zoti Maguire pranoi se informatori ishte i besueshëm dhe veproi siç duhet, por nuk pranoi të adresojë shqetësimet e veprimeve të presidentit. "A bisedove me presidentin rreth kësaj ankese?" tha zoti Maguire. Presidenti Trump e hodhi poshtë ankesën si një lëvizje politike. "Demokratët do të humbasin zgjedhjet dhe e dinë këtë. Kjo është arsyeja e kësaj lëvizjeje". Një pikëpamje që mbështetet nga republikanët në Kongres. tha Kevin McCarthy, udhëheqës i pakicës në Dhomën e Përfaqësuesve. Por ankesa ishte e mjaftueshme për t’i shtyrë demokratët e Dhomës së Përfaqësuesve të fillojnë hetimin për procedurat e shkarkimit. tha ligjvënësi Adam Schiff. Hetime që mund të çojnë në një votim në Dhomën e Përfaqësuesve për shkarkimin e presidentit. tha kryetarja Nancy Pelosi. Shumë demokratë të Dhomës së Përfaqësuesve thonë se duan që votimi të kryhet deri në fund të këtij viti, përpara se zgjedhjet presidenciale të vitit 2020 të fillojnë plotësisht shkurtin e ardhshëm.